Деница Минчева
Сънувах пътя си…

chitanka.info

Сънувах пътя си.

Насън добре познавах всяка стъпка —

предателствата, тихите лъжи,

изменчивите женски чувства.

Затичах се.

Опитах да задмина следите си

полегнали в праха,

опитах да ги стигна.

Не успях.

Събудих се.

Извиках на света, че няма право

още да ме буди.

Събрах с треперещи ръце съня

и нежно го прокудих.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.